సి.ఎస్. నాయుడు

కొఠారి సుబ్బన్న నాయుడు (1914 ఏప్రిల్ 18 - 2002 నవంబరు 22) 1934 నుండి 1952 వరకు పదకొండు టెస్టులు ఆడిన భారతీయ క్రికెటర్. అతను ఆల్‌రౌండర్. 1931-32, 1961-62 మధ్య విశిష్టమైన రంజీ ట్రోఫీ కెరీర్‌ ఉంది. అతను క్రికెటర్ సికె నాయుడుకి తమ్ముడు.  

 జీవితం తొలి దశలో 
కొఠారి సుబ్బన్న నాయుడు 18 ఏప్రిల్ 1914  న నాగ్‌పూర్‌లో తెలుగు మాట్లాడే కాపు కుటుంబంలో జన్మించాడు. M. L. Kantha Rao (July 1999), A Study of the Socio-Political Mobility of the Kapu Caste in Modern Andhra. University of Hyderabad. Chapter 6. p. 301–303. hdl:10603/25437   ఇతని తల్లిదండ్రులు కొఠారి సూర్య ప్రకాశరావునాయుడు, మహాలక్ష్మి.  సిఎస్ నాయుడు పూర్వీకులు ఆంధ్రప్రదేశ్‌లోని మచిలీపట్నం పట్టణానికి చెందినవారు.   CS నాయుడు అన్నయ్య CK నాయుడు భారత జాతీయ క్రికెట్ జట్టుకు మొదటి కెప్టెన్. 

 కెరీర్ 
CS నాయుడు 1932లో 17 సంవత్సరాల వయస్సులో తన మొదటి ఫస్ట్-క్లాస్ మ్యాచ్‌ని, 1961లో 46 సంవత్సరాల వయస్సులో చివరి మ్యాచ్‌నీ ఆడాడు. 56 రంజీ ట్రోఫీ మ్యాచ్‌లలో ఎనిమిది జట్లకు ప్రాతినిధ్యం వహించాడు. వాటిలో నాలుగింటికి కెప్టెన్‌గా ఉన్నాడు. Wisden Cricketers' Almanack 2003, pp. 1643–44. 1942-43 రంజీ ట్రోఫీ టోర్నమెంట్‌లో, అతను భారతదేశంలో ఒక సీజన్‌లో నలభై వికెట్లు తీసిన మొదటి బౌలర్‌గా నిలిచాడు.  1944-45 రంజీ ట్రోఫీ ఫైనల్‌లో, అతను ఒక రంజీ ట్రోఫీ మ్యాచ్‌లో 917 బంతులు బౌలింగ్ చేసి రికార్డు సృష్టించాడు. 

 అంతర్జాతీయ కెరీర్ 
నాయుడు 1934 జనవరి 5-8 లో కలకత్తాలో ఇంగ్లండ్‌తో జరిగిన టెస్ట్‌లో తన తొలి ఆట ఆడాడు. 1952 జనవరి 12-14 లో కాన్పూర్‌లో ఇంగ్లాండ్‌తో తన చివరి టెస్టు ఆడాడు.

 మూలాలు 

వర్గం:ఉత్తర ప్రదేశ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2002 మరణాలు
వర్గం:1914 జననాలు
వర్గం:Articles with hAudio microformats